

Οί 9 ί(Λΐ 5 ^ 9 ηεοΙ βγ I 
ΤΗθοΰοΓοε Μουιηαρι 
ΡβΙε: 2013.01.3)^9:15:15 
ΕΕΤ 

Ρθ35θπ: 5ίβΠ8α ΡϋΡ 
(θΓπΐ3θ()(1β(1) | 

ΙοοΒίΐοη: Α0τβ|5, ΕΙΙίπϊΚο 
Τ γρο9Γ3ίίο 


21 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 2 

21 Ιανουάριου 2013 


ΑΠΟΦΑΣΕΙ Σ 

Αριθμ. 60062/12987 

Επικύρωση έκθεσης καθορισμού ορίων Αιγιαλού και 
Παραλίας στην παραλιακή περιοχή έμπροσθεν του 
«Ασκληπενού Ποταμού», στη θέση Μεγάλη Γη - Βί- 
γλα, Δ.Ε Νότιας Ρόδου, Δήμου Ρόδου, Νήσου Ρόδου, 
Νομού Δωδεκανήσου. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 "περί διοικητικής απο- 
κεντρώσεως" όπως αυτές τροποποιήθηκαν και ισχύουν 
σήμερα με τα Ν.Δ. 532/70, Β.Δ. 704/70, Β.Δ. 192/72, Π.Δ. 
347/86, Ν 2026/92 και Π.Δ. 97/93. 

2. Τις διατάξεις των άρθρων 3 και 5 του Ν.2971/2001 
(Φ.Ε.Κ. 285/τ.Α'/19-12-2001) "Αιγιαλός, παραλία και άλλες 
διατάξεις". 

3. Τις διατάξεις του Κ.Δ. 132/1929 "περί Κτηματολογικού 
Κανονισμού Δωδεκανήσου" που διατηρήθηκε σε ισχύ με 
το άρθρο 8 Ν. 510/1947. 

4. Τις διατάξεις των άρθρων 1 μέχρι και 7 του ΑΝ 
2344/40 "περί αιγιαλού και παραλίας" όπως έχουν τρο¬ 
ποποιηθεί και συμπληρωθεί μεταγενέστερα με τις δι¬ 
ατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

5. Τις διατάξεις του Ν.Δ. 439/70 "περί συμπληρώσεως 
των διατάξεων περί Αιγιαλού". 

6. Τ ις διατάξεις του άρθρου 20 Ν. 719/77 "περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.". 

7. Τ ις διατάξεις του άρθρου 100 του Π.Δ. 284/88, όπως 
τροποποιήθηκε και ισχύει σήμερα. 

8. Το υπ’ αριθμ. Δ3090/646/1976 έγγραφο του Υπουρ¬ 
γείου Οικονομικών "περί του στη Δωδεκάνησο ορίου 
Αιγιαλού". 

9. Τις διατάξεις του άρθρου 1 του Ν.2503/97 (ΑΊ07) με 
τις οποίες οι Περιφερειακές Υπηρεσίες Υπουργείων Οι¬ 
κονομικών που συγκροτούσαν την περιφερειακή Διοίκη¬ 
ση Νομού ή Νομαρχίας δεν υπήχθησαν στην Περιφέρεια, 
ούτε καταργήθηκαν αλλά αποτελούν από 01-09-1997 
Υπηρεσίες του Υπουργείου Οικονομικών. 

10. Τις διατάξεις του άρθρου 46, παρ. 21, Ν. 3220/2004 
(Φ.Ε.Κ. 15 Α'), στις οποίες προβλέπεται ότι από 10.4.2004 


αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση σύμφωνα με τις διατάξεις 
της παραγράφου 2 του άρθρου 39, Ν.2218/1994, περιέρ¬ 
χονται στον Γενικό Γραμματέα της Περιφέρειας εκτός 
των θεμάτων Υ.Δ.Ε. 

11. Την υπ’ αριθμ. 1063649/790/Α0006/03-08-2004 από¬ 
φαση του Υπουργού Οικονομίας και Οικονομικών «Κα¬ 
ταγραφή - Διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γενικούς Γραμ¬ 
ματείς Περιφερειών». 

12. Την υπ’ αριθμόν 562/2005 Γνωμοδότηση του Νομι¬ 
κού Συμβουλίου του Κράτους σχετικά με την διάταξη 
του άρθρου 5 παρ. 5 εδ. γ * 1 2 3 4 5 6 7 8 9 10 του Ν.2971/2001. 

13. Τις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του 
Ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (Α' 87) σύμφωνα με την οποία οι αρμοδιότητες 
των Περιφερειών του άρθ. 3 θα ασκούνται από τις Απο¬ 
κεντρωμένες Διοικήσεις κατά περίπτωση. 

14. Το αριθμ. Π.Δ. 143/2010 (Φ.Ε.Κ. 236/τ.Α'/27-12-2010) 
«Οργανισμός της Αποκεντρωμένης Διοίκησης Αιγαίου». 

15. Το υπ’ αριθμ. Δ6Α1022671/ΕΞ/10-02-2011 έγγραφο 
της Γ ενικής Γ ραμματείας Φορολογικών και Τελωνιακών 
Θεμάτων του Υπουργείου Οικονομικών περί «Αρμοδιό¬ 
τητας Υπογραφής». 

16. Την υπ’ αριθμ. 10562/10.10.2011 (Ορθή επανάληψη) 
Απόφαση του Γ ενικού Γ ραμματέα της Αποκεντρωμένης 
Διοίκησης, με την οποία ορίστηκαν τα μέλη της επιτρο¬ 
πής για τον καθορισμό ορίων Αιγιαλού και Παραλίας 
στο Νομό Δωδεκανήσου. 

17. Την υπ’ αριθμ. 50458/6402/30.10.2012 απόφαση της 
Γενικής Γραμματέως της Αποκεντρωμένης Διοίκησης 
Αιγαίου (ΦΕΚ 3167/Β/29.11.2012) περί παροχής εξουσιο¬ 
δότησης υπογραφής πράξεων και εγγράφων «Με εντο¬ 
λή Γ ενικού Γ ραμματέα» στον Προϊστάμενο της Γ ενικής 
Δ/νσης Εσωτερικής Λειτουργίας της Αποκεντρωμένης 
Διοίκησης Αιγαίου και στους Προϊσταμένους των ορ¬ 
γανικών μονάδων αυτής. 

18. Την από 21-06-2012 έκθεση της κατά το άρθρο 3 
του Ν. 2971/2001 αρμόδιας επιτροπής καθορισμού ορίων 
Αιγιαλού και Παραλίας για τον καθορισμό των ορίων 
του Αιγιαλού και της Παραλίας στην παραλιακή περι¬ 
οχή έμπροσθεν του «Ασκληπενού Ποταμού» στη θέση 
Μεγάλη Γη - Βίγλα, Δ.Ε. Νότιας Ρόδου, Δήμου Ρόδου, 
Νήσου Ρόδου, Νομού Δωδεκανήσου. 

19. Το τοπογραφικό - υψομετρικό και κτηματογραφι- 
κό διάγραμμα, το οποίο συντάχθηκε τον Νοέμβριο του 
2009, από τον Αέριά Ιωάννη, Πολιτικό Μηχανικό, απο- 
τελούμενο από δύο πινακίδες, κλίμακας 1:500, το οποίο 
ελέγχθηκε από τον Χειράκη Ιωάννη στις 29-12-2009 και 
θεωρήθηκε ως προς την ορθότητα της αποτύπωσης 
του, επίσης στις 29-12-2009, από τον Μπελντέκο Δημή- 
τριο, Εφοριακό, Προϊστάμενο της Κτηματικής Υπηρεσίας 
Δωδεκανήσου. Στο τοπογραφικό αυτό χαράχθηκε με 
ερυθρά συνεχόμενη πολυγωνική γραμμή η οριογραμμή 
του Αιγιαλού με στοιχεία κορυφών (Α1, Α2, Α3, Α4, Α5, 
Α6, Α7, Α9, Α10, Α11, Α12, Α13) σύμφωνα με τις διατάξεις 
του άρθρου 3 του Κ.Δ. 132/1929. Σύμφωνα με τις ίδιες 
διατάξεις καθορίστηκε η οριογραμμή Παραλίας της με 

στοιχεία κορυφών (Π1, Π2, Π3.Π14, Π15, Π16), 2όπου η 

πολυγωνική του Αιγιαλού δεν τέμνει τα προς τη θάλασ¬ 
σα όρια των κτηματολογικών μερίδων. 

20. Το υπ’ αριθμ. Δ.Κ. 2503/27-07-2012 έγγραφο της 
Κτηματικής Υπηρεσίας Δωδεκανήσου προς το Γενικό 
Επιτελείο Εθνικής Αμυνας (Γ.Ε.Ε.Θ.Α.), προκειμένου αυτό 
να γνωμοδοτήσει από πλευράς αρμοδιοτήτων του, όπως 
αυτές απορρέουν από το άρθρο 17 του Ν. 2971/01, χωρίς 
μέχρι σήμερα το Γ.Ε.Ε.Θ.Α. να εκφράσει άποψη επί του 
ζητήματος και επομένως η γνώμη του λογίζεται θετική, 
καθώς παρήλθε άπρακτη η προθεσμία που τάσσεται 
στην παράγραφο 1, του άρθρου 113, του Ν. 3978/2011. 

21. Το από με αριθμό 2/138110/03-12-2012 αποδεικτι¬ 
κό ανάρτησης του Δήμου Ρόδου με το οποίο τοιχο- 
κολλήθηκε η από 21-06-2012 έκθεση επιτροπής και το 
τοπογραφικό διάγραμμα σε δυο πινακίδες το οποίο 
συντάχθηκε για τον καθορισμό των ορίων του Αιγιαλού 
και της Παραλίας στη θέση του «Ασκληπενού Ποταμού», 
Δ.Ε. Νότιας Ρόδου, Δήμου Ρόδου, Νήσου Ρόδου, Νομού 
Δωδεκανήσου, αποφασίζουμε: 

Επικυρώνουμε την από 21-06-2012 έκθεση της κατά 
το άρθρο 3, του Ν.2971/2001, αρμοδίας επιτροπής περί 
χάραξης των ορίων Αιγιαλού και Παραλίας, με την οποία 
καθορίστηκαν τα όρια του Αιγιαλού και της Παραλίας 
στην περιοχή του «Ασκληπενού Ποταμού», στην θέση 
Μεγάλη Γη - Βίγλα, Δ.Ε. Νότιας Ρόδου, Δήμου Ρόδου, 
Νήσου Ρόδου, Νομού Δωδεκανήσου, επί τοπογραφικού 
- υψομετρικού και κτηματογραφικού διαγράμματος σε 
δύο πινακίδες το οποίο θεωρήθηκε στις 29-12-2009 από 
την Κτηματική Υπηρεσία Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του Αιγιαλού με ερυθρά συνεχόμενη πολυ¬ 
γωνική γραμμή και στοιχεία κορυφών (Α1, Α2, Α3, Α4, Α5, 
Α6, Α7, Α9, Α10, Α11, Α12, Α13) με εξάρτηση των κορυφών 
αυτών, από συντεταγμένες του κρατικού τριγωνομετρι¬ 
κού δικτύου της χώρας όπως αυτές εμφανίζονται στον 
σχετικό πίνακα επί του τοπογραφικού - υψομετρικού 
και κτηματογραφικού διαγράμματος, κλίμακας 1:500, 
σε δύο πινακίδες που συντάχθηκε για τον σκοπό αυτό. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 


κύματος, σύμφωνα με τις διατάξεις του άρθρου 3 του 
Κ.Δ. 132/1929 που διατηρήθηκε σε ισχύ με το άρθρο 8 
του Ν.510/1947 και του άρθρου 26 του Ν.2971/2001. 

Σύμφωνα με τις ίδιες διατάξεις καθορίστηκε οριο- 
γραμμή Παραλίας υπό στοιχεία κορυφών (Π1, Π2, Π3.... 
Π14, Π15, Π16). 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του Ν.2971/2001. 

Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 21 Δεκεμβρίου 2012 

Με εντολή Γενικού Γραμματέα 
Αποκεντρωμένης Διοίκησης 
Η Γενική Διευθύντρια 
ΒΑΣΙΛΙΚΗ ΜΠΑΛΑΣΚΑ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 
(ΑΡΘΡΟ 3 και ΑΡΘΡΟ 9 ΤΟΥ Ν. 2971 
Φ.Ε.Κ. 285/Α/19.12.2001) 

Για τον καθορισμό των ορίων του αιγιαλού - παραλίας 
που γίνεται για πρώτη φορά στην παραλιακή περιοχή 
με την επωνυμία «Μεγάλη Γη - Βίγλα», Ασκληπειού, από 
την Κ.Μ. 698 έως την Κ.Μ. 979 Γ αιών Ασκληπειού, Δήμου 
Ρόδου, Νήσου Ρόδου, του Νομού Δωδεκανήσου. 

Στη Ρόδο σήμερα 21-06-2012 ημέρα Πέμπτη, οι υπο¬ 
γεγραμμένοι: 

1. Παύλους Γεώργιος, Εφοριακός, Διευθυντής της Κτη¬ 
ματικής Υπηρεσίας Δωδεκανήσου, ως Ππρόεδρος. 

2. Χειράκης Ιωάννης, Αγρονόμος και Τοπογράφος 
Μηχανικός της Κτηματικής Υπηρεσίας Δωδεκανήσου, 
ως Μέλος. 

3. Αργυρίου Ιωάννης, Πλοίαρχος Λ.Σ., Κεντρικός Λιμε¬ 
νάρχης Ρόδου, ως Μέλος. 

4. Χατζάκης Γεώργιος, Αρχιτέκτων Μηχανικός, Διευ¬ 
θυντής Υπηρεσίας Δόμησης Δήμου Ρόδου, ως Μέλος. 

5. Φαρμακίδης Νικόλαος, Πολιτικός Μηχανικός, Προ¬ 
ϊστάμενος Τμήματος Περιβάλλοντος και Χωρικού Σχε- 
διασμού Δωδεκανήσου της Αποκεντρωμένης Διοίκησης 
Αιγαίου, ως Μέλος. 

Χρέη γραμματέα στην επιτροπή άσκησε ο εκ των 
μελών αυτής, Χειράκης Ιωάννης, Αγρόν, και Τοπογρά¬ 
φος Μηχανικός, υπάλληλος της Κτηματικής Υπηρεσίας 
Δωδεκανήσου. 

Οι ανωτέρω αποτελούν την επιτροπή καθορισμού των 
ορίων του αιγιαλού και της παραλίας όπως αυτή καθο¬ 
ρίστηκε με την με αρ. 10562/10-10-2011 (Ορθή επανάληψη) 
Απόφαση του Γενικού Γραμματέα της Αποκεντρωμέ¬ 
νης Διοίκησης Αιγαίου, με την οποία καθορίστηκαν τα 
μέλη της εν λόγω επιτροπής στην Νομαρχία Δωδεκα¬ 
νήσου δυνάμει του άρθρου 3 του Ν. 2971 (Φ.Ε.Κ. 285/ 
Τ.Α719.12.2001): 

Λαμβάνοντας υπόψη 

1. Την με αριθμό Δ.Κ 3762/17-12-2009 αίτηση της εται¬ 
ρείας με την επωνυμία "δοΙΙθίτα ΗοΙβΙε Ε.Τ.Ω.", για τον 
καθορισμό των ορίων του αιγιαλού και της παραλίας 
στην παραλιακή περιοχή με την επωνυμία «Μεγάλη Γη 

- Βίγλα», Ασκληπειού από την Κ.Μ. 698 έως την Κ.Μ. 
979 Γαιών Ασκληπειού, Δήμου Ρόδου, Νήσου Ρόδου, του 
Νομού Δωδεκανήσου. 

2. Το τοπογραφικό - υψομετρικό και κτηματογραφικό 
διάγραμμα, θεωρημένο από το Κτηματολόγιο Ρόδου 
σύμφωνα με το άρθρο 26 του Ν.2971/01, το οποίο συ¬ 
ντάχθηκε, βάσει των διατάξεων του ίδιου ως άνω Νό¬ 
μου και των τεχνικών προδιαγραφών του Π.Δ. 696/74, 
με ημερομηνία σύνταξης Νοέμβριο του 2009, από τον 
Αέριά Ιωάννη, Πολιτικό Μηχανικό, αποτελούμενο από 
δύο πινακίδες, κλίμακας 1/500. Το τοπογραφικό αυτό 
ελέγχθηκε ως προς την ορθότητα της αποτύπωσης στις 
29-12-2009 από τον Χειράκη Ιωάννη, Αγρ. και Τοπογράφο 
Μηχ/κό τεχνικό υπάλληλο της Κτηματικής Υπηρεσίας 
Δωδεκανήσου και θεωρήθηκε στις 29-12-2009, από τον 
Μπελντέκο Δημήτριο, Προϊστάμενο της Κτηματικής Υπη¬ 
ρεσίας Δωδεκανήσου. 

3. Την με αριθμό 1508/30-06-2009 απόφαση του Γ ενι¬ 
κού Γραμματέα της Περιφέρειας Νοτίου Αιγαίου περί 
επικύρωσης Οριογραμμών τμήματος Χειμάρρου (Ασκλη- 
πενός ποταμός) (Φ.Ε.Κ. 343/τ.Δ'/18-08-2009) σύμφωνα με 
τις διατάξεις του Ν. 3010/22 όπως αναγράφεται και στα 
ως άνω τοπογραφικό διαγράμματα. 

4. Την προς Νότο υπό χάραξη οριογραμμή Αιγιαλού 

- Παραλίας, η οποία ευρίσκεται ακόμα σε εκκρεμότητα 
(μη έκδοση επικυρωτικής απόφασης) για την οποία το 
Γ.Ε.Ν. γνωμοδότησε θετικά και υπό προϋποθέσεις στο 
παρελθόν, με το υπ’ αριθμ. 544.5/36/04/34/12-01-2004 
(Υπ. 4998) έγγραφο του. Στην περίπτωση αυτή η πρώ¬ 
τη κορυφή του Αιγιαλού (Α1) της παρούσας χάραξης, 
συνδέεται με την πρώτη κορυφή (1) του Αιγιαλού της 
σε εκκρεμότητα υπόθεσης, ενώ στην συναρμογή των 
δύο οριογραμμών τοποθετήθηκε σχηματική τομή επί 
του τοπογραφικού διαγράμματος, (συν/νες Ε.Γ.Σ.Α. ’87 
σε πίνακα επί του τοπογραφικού διαγράμματος). 

5. Τις διατάξεις του Ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον Ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

6. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηρός καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του Νόμου 
2971/2001 και ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1) . Η μορφολογία της ακτής που αποτελείται από 
άμμο και κροκάλες χωρίς ιδιαίτερα φυσικά πρανή (μικρά 
ύψη ακτογραμμής) όπως εξάλλου διαπιστώνεται και στα 
συνημμένα τοπογραφικό. 

(2) . Της ακτής συνέχονται εκτάσεις με έδαφος γαιώ¬ 
δες, γεωργική δραστηριότητα ενώ σε κάποιες κτημα- 
τολογικές μερίδες έχουν κατασκευαστεί και παραθε- 
ριστικές κατοικίες. Οι εκτάσεις αυτές βρίσκονται εκτός 
σχεδίου Πόλεως ή οικισμού. 

(3) . Το φυσικό όριο βλάστησης το οποίο απεικονίζεται 
επί των τοπογραφικών ως καμπύλη γραμμή βλάστησης 
και αναγνωρίστηκε κατά το δυνατόν την χρονική πε¬ 
ρίοδο της αποτύπωσης καθώς επίσης και το όριο των 
φερτών, από την θάλασσα, υλικών. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 


από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικούς. 

Γ. Την εκτίμηση των μετεωρολογικών στοιχείων της 
περιοχής, ήτοι το γεγονός ότι στην περιοχή οι άνεμοι 
που επικρατούν στην περιοχή είναι κυρίως Ανατολικοί 
- Νοτιοανατολικοί. 

Η συνήθης ένταση τους γενικά δεν είναι μεγάλη αλλά 
κατά περίπτωση είναι δυνατόν να πλησιάσει τα 7-8Β. 

Δ. Τη μορφολογία του πυθμένα, ο οποίος συνίσταται 
από άμμο με ποσειδώνια και κλίση που είναι ομαλή 
με μικρά βάθη, καθώς και το ότι σε περιοχές με μικρά 
βάθη και μικρές κλίσεις του βυθού, όπου η θραύση του 
κύματος και η εκτόνωση της ενέργειας του γίνεται σε 
μεγάλη απόσταση από την ακτογραμμή, η επίδραση 
του κύματος στην ακτή είναι μικρή ενώ σε περιπτώσεις 
ακτών με μεγάλες κλίσεις βυθού και μεγάλα βάθη κοντά 
στην ακτή όπου η θραύση των κυμάτων συντελείται κο¬ 
ντά στην ακτή ή ακόμη και πάνω σ' αυτή ο κυματισμός 
καλύπτει κατά κανόνα μεγάλο εύρος ακτής προκειμένου 
να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο σχετικά ανάπτυγμα πελάγους, καθώς και το 
ότι μεγάλο ανάπτυγμα θαλάσσιας έκτασης συμβάλλει 
στη δημιουργία μεγαλύτερης έντασης κυματικού πεδίου 
σε σχέση με κλειστές θαλάσσιες περιοχές (όρμους ή 
κόλπους) που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Ζ. Την ύπαρξη Κτηματολογίου οι κτηματολογικές 
μερίδες γαιών του οποίου εμφανίζονται επί του το- 
πογραφικού διαγράμματος θεωρημένες αρμοδίως από 
το Κτηματολογικό Γ ραφείο Ρόδου. Επί του τοπογραφι- 
κού - υψομετρικού και κτηματογραφικού διαγράμματος 
χάραξης δεν αναφέρονται οι «φερόμενοι ιδιοκτήτες» 
των κτηματολογικών μερίδων, αφού η αναγραφή ή μη 
των στοιχείων τους δεν επηρεάζει την χάραξη της θέ¬ 
σης της οριογραμμής του Αιγιαλού και της Παραλίας. 
Σημειώνεται εδώ ότι η κτηματολογικές μερίδες στην 
Δωδεκάνησο είναι μοναδικά ορισμένες για κάθε μία 
κτηματολογική περιφέρεια και το ιδιοκτησιακό καθε¬ 
στώς (νομή, κατοχή ή κυριότητα) κάθε μίας από αυτές 
δεν σχετίζεται με τον κοινόχρηστο χώρο. Με το σχή¬ 
μα, τη θέση και το μέγεθος του κοινόχρηστου χώρου 
σχετίζεται άμεσα το μέγεθος, το σχήμα και η θέση 
των κτηματολογικών μερίδων κάθε φορά και σε καμία 
περίπτωση ο κύριος αυτών. 

Η. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

Θ. Το γεγονός ότι εντός του κοινόχρηστου χώρου 
Αιγιαλού - Παραλίας του Δημοσίου υφίστανται κατα¬ 
σκευασμένα τοιχία - συρματοπεριφράξεις. κ.λπ. 

7. Η καθορισθείσα και χαραχθείσα επί του προαναφε- 
ρόμενου τοπογραφικού - υψομετρικού - κτηματογραφι- 
κού διαγράμματος οριογραμμή αιγιαλού, αποτελεί το 
όριο του μεγίστου πλην συνήθους χειμέριου κύματος 
προσαυξημένου κατά δώδεκα μέτρα (μόνο στις εκτός 
σχεδίου πόλεως περιοχές), σύμφωνα με τις διατάξεις 
του άρθρου 3 του Κ.Δ. 132/1929, που διατηρήθηκε σε 
ισχύ με το άρθρο 8 του Ν.510/1947 σε συνδυασμό με τις 
διατάξεις του άρθρου 26 του Ν.2971/2001, χαράχθηκε δε 
με τέτοιο τρόπο ώστε να εξασφαλίζει το μέγιστο δυνα- 

τό εύρος του κοινοχρήστου χώρου και να μη λαμβάνει 
υπόψη της τα μη νόμιμα τεχνικά έργα. 

8. Οριογραμμή παραλίας χαράχθηκε με κίτρινη, πολυ¬ 
γωνική, μη συνεχόμενη γραμμή, υπό στοιχεία κορυφών 

(Π1, Π2, Π3.Π14, Π15, Π16) σύμφωνα με τις διατάξεις 

άρθρου 3 Κ.Δ. 132/1929 μόνο στα σημεία όπου η οριο- 
γραμμή του αιγιαλού δεν τέμνει τα προς την θάλασσα 
όρια των κτηματολογικών μερίδων. 

9. Ο καθορισμός των ορίων του αιγιαλού και της 
παραλίας στη θέση αυτή γίνεται για πρώτη φορά και 
προς εξυπηρέτηση των σκοπών που τάσσονται από τις 
διατάξεις του Ν. 2971/01 «Αιγιαλός, παραλία και άλλες 
διατάξεις», αποφασίζουμε: 


και καθορίζουμε επί του ως ανωτέρω τοπογραφικού 
διαγράμματος: 

α) Την οριογραμμή του αιγιαλού με ερυθρά συνεχή πο¬ 
λυγωνική γραμμή και στοιχεία κορυφών (Α1, Α2,...Α12, Α13). 

β) Την οριογραμμή της παραλίας με κίτρινη πολυγω¬ 
νική γραμμή και στοιχεία κορυφών (Π1, Π2,....Π15, Π16). 

Η Επιτροπή 

Ο Πρόεδρος Τα Μέλη 

ΓΕΩΡΓΙΟΣ ΠΑΥΛΟΥΣ I. ΧΕΙΡΑΚΗΣ 

I. ΑΡΓΥΡΙΟΥ 
Γ. ΧΑΤΖΑΚΗΣ 
Ν. ΦΑΡΑΜΑΚΙΔΗΣ 

